Priekšlikums Padomes lēmums, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (Autentisks ir tikai teksts holandiešu valodā) /* COM/2007/0491 galīgā redakcija */





[pic] | EIROPAS KOPIENU KOMISIJA | Briselē, 3.9.2007 COM(2007) 491 galīgā redakcija Priekšlikums PADOMES LĒMUMS, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (Autentisks ir tikai teksts holandiešu valodā) (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Saskaņā ar 395. pantu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, atkāpjoties no minētās direktīvas, lai vienkāršotu nodokļa iekasēšanas procedūru vai novērstu noteiktu veidu nodokļu nemaksāšanu vai izvairīšanos no nodokļu maksāšanas. Vēstulē, kas 2006. gada 24. novembrī reģistrēta Komisijas ģenerālsekretariātā, Nīderlandes Karaliste lūdza atļauju gatavu apģērbu ražošanas nozarē piemērot atkāpes pasākumu, kas saskaņā ar Lēmumu 1998/20/EK (kurā izdarīti grozījumi) noteikts iepriekš uz ierobežotu laiku. Komisija saskaņā ar Direktīvas 2006/112/EK 395. panta 2. punktu 2007. gada 10. jūlija vēstulē informēja pārējās dalībvalstis par Nīderlandes Karalistes lūgumu. Komisija 2007. gada 17. jūlija vēstulē paziņoja Nīderlandes Karalistei, ka tās rīcībā ir visa informācija, ko tā uzskata par nepieciešamu lūguma izvērtēšanai. | 120 | Vispārīgais konteksts Pieprasītais pasākums jāuzskata par pasākumu noteikta veida nodokļu nemaksāšanas novēršanai gatavu apģērbu ražošanas nozarē. Apakšuzņēmēji gatavu apģērbu ražošanas nozarē dažkārt ir mazi uzņēmumi, kuru darbība bieži vien ir īslaicīga, nodokļu administrācijai tos ir grūti kontrolēt, un tie ir instruments nodokļa nemaksāšanai. Visbiežāk sastopamais nodokļa nemaksāšanas veids ir šāds: apakšuzņēmēji nemaksā faktūrrēķinā norādīto PVN un nav atrodami pēc tam, kad klienta (darbuzņēmēja) rīcībā nodots derīgs faktūrrēķins nodokļa atlaidei. Ar šo lēmumu Nīderlandes Karalistei gatavu apģērbu ražošanas nozarē ir atļauts izmantot shēmu, ar kuru apakšuzņēmēja PVN nomaksas saistības tiek nodotas apģērbu ražošanas uzņēmumam (darbuzņēmējam). Iepriekš ar Padomes Direktīvu 1998/20/EK Nīderlandes Karalistei bija atļauts piemērot minēto shēmu, ar kuru paredz atkāpi no PVN direktīvas 2006/112/EK 193. panta. Sākotnējais derīguma termiņš –– 1999. gada 31. decembris –– ar Padomes Lēmumu 2004/435/EK tika pagarināts līdz 2003. gada 31. decembrim un atkārtoti pagarināts līdz 2006. gada 31. decembrim ar Padomes 2006. gada 31. decembra Lēmumu 2004/516/EK. Nīderlandes Karaliste ir iebildusi, ka agrāk noteiktās atkāpes ir bijušas iemesls tam, ka samazinājusies apakšuzņēmēju īstenotā krāpniecība gatavu apģērbu ražošanas nozarē. Tomēr Komisija nav pilnīgi pārliecināta par to, kādā mērā atkāpe ir bijusi par iemeslu šādam samazinājumam un ciktāl to izraisījušas izmaiņas nozarē. Gatavu apģērbu ražošanas nozares situācija pastāvīgi mainās, jo apakšuzņēmēji inter alia darbaspēka izmaksu dēļ pārceļas no vienas valsts uz otru. Tāpēc nevar izslēgt iespēju, ka daži apakšuzņēmēji vienkārši atstājuši Nīderlandes Karalisti ekonomisku apsvērumu dēļ. Lai veiktu šīs patlaban piemērotās atkāpes ietekmes novērtējumu, no vienas puses, un citu faktoru izvērtējumu, no otras puses, Nīderlandes Karaliste ir aicināta iesniegt Komisijai ziņojumu par pasākuma efektivitāti. | 130 | Spēkā esošie noteikumi priekšlikuma jomā Padomes 1997. gada 19. decembra Lēmums 98/20/EK, ar ko Nīderlandes Karalistei atļauj arī turpmāk piemērot pasākumu, atkāpjoties no 21. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 8,14.1.1998., 16. lpp. Lēmumā grozījumi izdarīti ar Lēmumu 2000/435/EK (OV L 172, 17.2.2000., 24. lpp.) un Lēmumu 2004/516/EK (OV L 221, 21.6.2004., 17. lpp.). | 141 | Atbilstība pārējiem ES politikas virzieniem un mērķiem Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 219 | Nepiemēro. | Ekspertu atzinumu pieprasīšana un izmantošana | 229 | Neatkarīgu ekspertu atzinums nebija vajadzīgs. | 230 | Ietekmes novērtējums Lēmuma priekšlikuma mērķis ir apkarot iespējamo izvairīšanos no PVN samaksas gatavu apģērbu ražošanas nozarē, tādēļ tam, iespējams, būs pozitīva ietekme uz tautsaimniecību. Tomēr, ņemot vērā atkāpes šauro darbības jomu un īso piemērošanas laikposmu, šāda ietekme jebkurā gadījumā būs ierobežota. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums Atļaujas piešķiršana Nīderlandes Karalistei piemērot pasākumu, atkāpjoties no 193. panta Direktīvā 2006/112/EK attiecībā uz apgrieztās iekasēšanas mehānisma izmantošanu konkrētiem darījumiem gatavu apģērbu ražošanas nozarē. | 310 | Juridiskais pamats Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 395. pants. | 329 | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | 331 | Šis lēmums attiecas uz atļauju, ko piešķir dalībvalstij pēc tās pieprasījuma, un tas neuzliek tālākus pienākumus. | 332 | Ņemot vērā atkāpes ierobežoto darbības jomu, īpašais pasākums ir proporcionāls vēlamajam mērķim. | Juridisko instrumentu izvēle | 341 | Ierosinātie juridiskie instrumenti: citi. | 342 | Citi juridiskie instrumenti nebūtu piemēroti šādu iemeslu dēļ. Saskaņā ar 395. pantu PVN direktīvā 2006/112/EK par kopējo pievienotās vērtības nodokļa sistēmu atkāpe no kopējiem PVN noteikumiem ir iespējama vienīgi tad, ja Padome vienprātīgi pēc Komisijas priekšlikuma izdod atļauju. Padomes lēmums ir vispiemērotākais juridiskais instruments, jo to var adresēt atsevišķām dalībvalstīm. | IETEKME UZ BUDžETU | 409 | Priekšlikums neietekmē Kopienas budžetu. | PAPILDU INFORMāCIJA | Pārbaude, pārskatīšana un turpināmība | 533 | Priekšlikumā ir iekļauta turpināmības klauzula. | 1. Priekšlikums PADOMES LĒMUMS, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (Autentisks ir tikai teksts holandiešu valodā) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu[1] un jo īpaši tās 395. panta 1. punktu, ņemot vērā Komisijas priekšlikumu[2], tā kā: (1) Vēstulē, kas 2006. gada 24. novembrī reģistrēta Komisijas ģenerālsekretariātā, Nīderlandes Karaliste lūdza atļauju gatavu apģērbu ražošanas nozarē piemērot īpašus nodokļu pasākumus, kas saskaņā ar Lēmumu 1998/20/EK[3] tika atļauti iepriekš uz ierobežotu laiku. (2) Komisija saskaņā ar Direktīvas 2006/112/EK 395. panta 2. punktu 2007. gada 10. jūlija vēstulē informēja pārējās dalībvalstis par Nīderlandes Karalistes lūgumu. Komisija 2007. gada 17. jūlija vēstulē paziņoja Nīderlandes Karalistei, ka tās rīcībā ir visa informācija, ko tā uzskata par vajadzīgu lūguma izvērtēšanai. (3) Saskaņā ar šo pasākumu Nīderlandes Karalistei tiks atļauts gatavu apģērbu ražošanas nozarē piemērot shēmu, ar kuru apakšuzņēmēja saistības maksāt PVN nodokļu iestādēm tiek nodotas apģērbu ražošanas uzņēmumam (darbuzņēmējam). (4) Šādi pasākumi jau agrāk izrādījušies efektīvi profilakses pasākumi nozarē, kurā PVN iekasēšanu apgrūtina problēmas identificēt un pārraudzīt apakšuzņēmēju darbības. Tāpēc pieprasītais pasākums jāuzskata par pasākumu noteikta veida nodokļu nemaksāšanas novēršanai gatavu apģērbu ražošanas nozarē. (5) Tomēr, ņemot vērā, ka gatavu apģērbu ražotāja atrašanās vietu ietekmē zemas darbaspēka izmaksas un apakšuzņēmēji viegli pārvietojas no vienas valsts uz citu, Nīderlandes Karalistei jāpārrauga un jānovērtē minēto faktoru ietekme uz atkāpes efektivitāti, un attiecīgi jāinformē Komisija. (6) Ir lietderīgi šādu pasākumu noteikt uz ierobežotu termiņu, lai Komisija varētu novērtēt šo pasākumu, par pamatu ņemot Nīderlandes sniegto ziņojumu. (7) Atkāpe neradīs nelabvēlīgu ietekmi nedz uz Eiropas Kopienu pašu resursiem, ko veido pievienotās vērtības nodokļi, nedz arī ietekmēs PVN summu, ko iekasē galīgajā patēriņa posmā, IR PIEŅĒMUSI ŠO LĒMUMU. 1. pants Izdarot atkāpi no Padomes Direktīvas 2006/112/EK 193. panta, ar šo Nīderlandes Karalistei līdz 2009. gada 31. decembrim atļauj gatavu apģērbu nozarē piemērot shēmu, ar kuru apakšuzņēmēja saistības maksāt PVN nodokļu iestādēm tiek nodotas apģērbu ražošanas uzņēmumam (darbuzņēmējam). 2. pants Nīderlandes Karaliste līdz 2009. gada 31. jūlijam iesniedz Komisijai attiecīgā pasākuma vispārēja novērtējuma ziņojumu un visus citus pierādījumus par gatavu apģērbu nozarē strādājošo apakšuzņēmēju pārvietošanos uz citām valstīm. 3. pants Šis lēmums ir adresēts Nīderlandes Karalistei. Briselē, […] Padomes vārdā — priekšsēdētājs [1] OV L 347, 11.12.2006., 1. lpp. Direktīvā grozījumi izdarīti ar Direktīvu 2006/138/EK (OV L 384, 29.12.2006., 92. lpp.). [2] OV C .. , .. , .. lpp. [3] OV L 8, 14.1.1998., 16. lpp. Lēmumā grozījumi izdarīti ar Lēmumu 2000/435/EK (OV L 172, 12.7.2000., 24. lpp.) un Lēmumu 2004/516/EK (OV L 221, 21.6.2004., 17. lpp.).